آوروپا بیرلیگی ایچینده بوگون 21 عضو اؤلکه، آوروپا پارلامنتوسو سئچیملری اوچون صاندیق باشینا گئدیر.
بیر چوخ عضو اؤلکه‌ده سس وئرمه ایش‌لری یئرلی ساعاتله 08.00ده باشلاییب 16.00دا باشا چاتا‌جاق.
رسمی اولمایان سئچیم نتیجه‌لری‌نین بو گون آخشام ساعات‌لاریندا آچیقلانماسی گؤزلنیلیر.
23  می‌ده اینگیلتره و هولندده، 24 می‌ده چکیا و ایرلندده و 25 می‌ده اسلوواکیا، مالتا و لیتونی‌ده باشلایان آوروپا پارلامنتوسو سئچیم‌لری اوچون سس وئرمه پروسه‌سی، بو گون آلمانیا، اوتریش، بلژیک، بولغاریستان، دانمارک، استونی، فنلاند، فرانسا، کورواسی، ایسپانیا، سوئد، ایتالیا، قیبریس روم رهبرلیگی، لیتوانی، لوکزمبورگ، ماجاریستان، لهستان، پورتغال، رومانی، اسلوونی و یونانیستاندا وطنداش‌لارین صاندیق باشینا گئتمه‌سی ایله قورتولاجاق.
میللی حقوق قایدا‌لارینا گؤره بلژیک، یونانیستان، بولغاریستان، لوکزامبورگ و قیبریس، آوروپا پارلامنتوسو سئچیم‌لرینده قاتیلیمی مجبوری توتور.
بلژیک‌ده آوروپا پارلامنتوسو سئچیم‌لری‌نه یاناشی 5 ایلدن بیر کئچیریلن فدرال و منطقه‌ای پارلامنت سئچیم‌لری، 18 یاشینی دولدورموش 8 میلیونا یاخین سئچیجی‌نین قاتیلیمی ایله بو گون کئچیریلیر.
ایکی قانادلی بلژیک فدرال پارلامنتی‌نین، نماینده‌لر مجلیسی و سناتو‌دان عبارت‌دیر.
فدرال سویه‌دکی سئچیم‌لرده 150 عضو‌لو نماینده‌لر مجلیسی‌نین عضو‌لری معین‌لش‌دیره‌جک.
سئچیم‌لره فدرال و بؤلگه‌سل سویه‌ده 30 جیواریندا تورک نامیزد قاتیلیر.
یونانیستاندا دا خالق بو گون آوروپا پارلامنتوسو سئچیم‌لری‌نه یاناشی، یئرلی رهبرلرینی تعیین ائتمک اوچون صاندیق باشیندا اولا‌جاق.
جمعی 13 ایالت و 325 بلدیه باشقانی‌نین سچیله‌جگی سئچیم‌لر ایکی توردا کئچیریله‌جک.
بو گون ان چوخ سس آلان ایکی نامیزد ژوئن‌ین 2-سینده یئنی‌دن یاریشا‌جاق.
موسابیقه اؤنده بیتیرن بلدیه باشقانی نامیزدلری ایسه 1 سپتامبردا 5 ایل سوره‌جک وظیفه‌لرینی تحویل آلا‌جاق.
9  میلیون‌دان آرتیق سئچیجی 39 مین صاندیقدا سس‌لرینی ایستیفاده ائده‌رک ایالت و بلدیه باشقانیلاری اوچون یاریشا‌جاق 7 مین 668 نامیزد آراسین‌دان سئچیم ائده‌جک.
سئچیجی‌لر همچینین ایالت مجلیس‌لرینی و محلی قورولللری دا سئچه‌جک.
تورک آزینلین قالابالیق یاشادیغی گومولجینه و ایسکئچه ولایتلرینده 3 تورک بلدیه باشقانی سئچیلمه‌سی گؤزلنیلیر.
ایسپانیادا ایسه اؤلکه‌دکی 17 موختار ایدارچی‌لیک پارلامنتین‌دن 12سینده (آراگون، آستوریاس، بالار آدا‌لاری، کانار آدا‌لاری، کانتابریا، کاستیللا ی لئون، کاستیللا لا مانچ، اکسترما‌دورا، مادرید، مورسیا، ناوارا، ریوژا) و عمومی‌لیکده 8 مین 131 بلدیه‌ده محلی سئچیم‌لری کئچیریلیر.
آلمانیادا برمن‌ده ایسه ایالت مجلیسی سئچیم‌لری کئچیریلیر.
اجتماعی آنکتلری، ایالت سئچیم‌لرینده حاکمیتده اولان سوسیال دموکرات پارتی‌نین سس‌لری‌نین دوشهجگینی گؤستریر.
برمن ایالت سئچیم‌لرینده تورک کؤکنلی نامیزدلر ده مجلیس عضوو اولماق اوچون یاریشیرلار.
آوروپا پارلامنتوسو سئچیم‌لری ایله عینی گون رومانیادا دا رفراندوم ائدیلیر.
آوروپا پارلامنتوسو سئچیم‌لرینه تخمینن 400 میلیون آوروپا بیرلیگی وطنداشی‌نین قاتیلیم حاقی وار.
دونیا میقیاسیندا هیندیستان‌دان سونرا ان چوخ سئچیجی‌نین قاتیلدیغی دموکراتیک سئچیم‌لر کیمی تانینان آوروپا پارلامنتوسو سئچیم‌لرینده بو ایل 8 سیاسی قروپ یاریشیر.
سئچیم‌لرده نامیزدلر آوروپا پارلامنتوسونداکی 751 صندل اوچون یاریشیر.
هر 5 ایلدن بیر کئچیریلن سئچیم‌لره 2014ده قاتیلیم یوزده 42 جیواریندا قالمیشدی.
آوروپا بیرلیگی وطنداش‌لاری 23 می‌دن بو یانا اینگیلتره، هولند، چکیا، ایرلند، اسلوواکیا، مالتا و لتونیادا صاندیق باشینا گئتدی.
بیرلیگین یاساما اورقانی اولان آوروپا پارلامنتوسو، آوروپا بیرلیگی شوراسی ایله بیرلیگین قانون‌لارینی قبول ائدیر و بودجه‌سینی تصدیق ائدیر.
